**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2022 ԹՎԱԿԱՆԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ ԾՐԱԳՐԻ ՀԵՌԱՎԱՐ ՀԱՆՐԱՅԻՆ ՔՆՆԱՐԿՄԱՆ**

**12 հուլիսի 2021թ ք․ Կապան**

«Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի և ՀՀ կառավարության 2014 թվականի փետրվարի 27-ի «Բնահպանական ծրագրերի մշակման /նախագծման/ կարգը հաստատելու մասին» թիվ 197-Ն որոշման դրույթների համաձայն, 2021 թվականի հուլիսի 12-ին ժամը 15։00-ին Կապանի համայնքապետարանի նիստերի դահլիճում կազմակերպվել է «Կապան համայնքի շրջակա միջավայրի և բնակչության առողջության պահպանման» 2022 թվականի ծրագրի նախագծային փաթեթի հանրային քննարկումը։ Հանրային քննարկման մասնակիցների անհատական կազմը կցվում է։

Հանրային քննարկումը վարում է համայնքի ղեկավարի տեղակալ Գոռ Թադևոսյանը։

Գ․ Թադևոսյանը տեղեկացրեց, որ հանրային քննարկում կազմակերպելու վերաբերյալ հայտարարությունը սահանված ժամկետում հրապարակվել է։

Ծրագիրը ներկայացնելու համար նիստը վարողը խոսքը փոխանցեց տնտեսական զարգացման և արտաքին կապերի բաժնի պետ Հասմիկ Ղոնյանին, ով նշեց որ 2022 թվականի ծրագրի ընդհանուր գումարը կազմում է 8147,9 հազար դրամ, որից 7397,9 հազար դրամը՝ բնապահպանական միջոցառումների համար, իսկ 750,0 հազար դրամը՝ առողջապահական միջոցառումների համար։ Պետության կողմից մասհանվող գումարով՝ 7397,9 ՀՀ դրամով, նախատեսվում է նորոգել Կապան քաղաքի նախկին մսի կոմբինատի դարպասներից մինչև Շահումյան և Սպանդարյան փողոցների հատման կամրջի միջև ընկած հատվածի մայթը՝ ստեղծելով կանաչապատ տարածքներ, հին ծառերը փոխարինելով նոր՝ մայթերի համա նախատեսված ծառերով։ Միջոցառման նպատակը շրջակա միջավայրի աղտոտվածության դեմ պայքարն է։ Հ․ Ղոնյանը տեղեկացրեց, որ առողջապահական միջոցառումների շրջանակում նախատեսվում է նորոգել Կապան քաղաքի թիվ 2 ՆՈՒՀ ՀՈԱԿ-ի բուժկետը և մեկուսարանը։ Ներկայիս բուժկետը գտնվում է ոչ բարվոք վիճակում։

Քննարկման ընթացքում մասնակիցների կողմից առաջարկություններ չեղան։

**Քննարկումը վարեց՝ Գոռ Թադևոսյան**

**արձանագրեց Հասմիկ Ղոնյան**